CELEX: C2005/143/05
Language: et
Date: 2005-06-11 00:00:00
Title: Euroopa Kohtu (suurkoda) 26. aprilli 2005. aasta otsus kohtuasjas C-376/02 (Hoge Raad der Nederlanden'i (Madalmaad) esitatud eelotsusetaotlus) Stichting “Goed Wonen”versus Staatssecretaris van Financiën (Käibemaks — Ühine käibemaksusüsteem — Kuuenda direktiivi 77/388/EMÜ artikkel 17 — Sisendkäibemaksu mahaarvamine — Siseriikliku õigusakti muudatus — Tagasiulatuv jõud — Õiguspärase ootuse ja õiguskindluse kaitse põhimõtted)

11.6.2005   
            
            
               ET
            
            
               Euroopa Liidu Teataja
            
            
               C 143/6
            
         
      EUROOPA KOHTU
   
   (suurkoda)
   26. aprilli 2005. aasta otsus
   kohtuasjas C-376/02 (Hoge Raad der Nederlanden'i (Madalmaad) esitatud eelotsusetaotlus) Stichting “Goed Wonen”versus Staatssecretaris van Financiën (1)
   
   (Käibemaks - Ühine käibemaksusüsteem - Kuuenda direktiivi 77/388/EMÜ artikkel 17 - Sisendkäibemaksu mahaarvamine - Siseriikliku õigusakti muudatus - Tagasiulatuv jõud - Õiguspärase ootuse ja õiguskindluse kaitse põhimõtted)
   (2005/C 143/05)
   Kohtumenetluse keel: hollandi
   Kohtuasjas C-376/02, mille esemeks on EÜ artikli 234 alusel Hoge Raad der Nederlanden'i (Madalmaad) 18. oktoobri 2002. aasta otsusega esitatud eelotsusetaotlus, mis saabus Euroopa Kohtusse 21. oktoobril 2002, menetluses järgmiste poolte vahel: Stichting “Goed Wonen” v. Staatssecretaris van Financiën, tegi Euroopa Kohus (suurkoda), koosseisus: president V. Skouris, kodade esimehed P. Jann, C.W.A. Timmermans ja A. Rosas (ettekandja), R. Silva de Lapuerta ja A. Borg Barthet ning kohtunikud N. Colneric, S. von Bahr, J.N. Cunha Rodrigues, P. Kūris, E. Juhász, G. Arestis ja M. Ilešič; kohtujurist A. Tizzano, kohtusekretär: M.-F. Contet, 26. aprillil 2005 otsuse, mille resolutiivosa on järgmine:
   
                
            
            
               Õiguspärase ootuse ja õiguskindluse põhimõtetega ei ole vastuolus see, kui liikmesriik annab erandjuhul ning selleks, et vältida seadusloome menetluse jooksul käibemaksu vähendamisele suunatud maksuskeemide laialdast kasutamist, mille vastu võitlemiseks on muutmiseseadus ette nähtud, sellele seadusele tagasiulatuva jõu juhul, kui sellistel asjaoludel nagu põhikohtuasjas on ettevõtjatele, kes teostavad seaduses nimetatud majandustehinguid, selle seaduse eelolevast vastuvõtmisest ning tagasiulatuvast jõust ette teatatud selliselt, et nad mõistaksid vaadeldava seadusemuudatuse tagajärgi nende poolt teostatavate tehingutele.
            
         
                
            
            
               Juhul, kui see seadus vabastab maksust kinnisvaraga seotud majandustehingu, mis varem oli käibemaksuga maksustatav, võib see kaasa tuua käibemaksu korrigeerimise, mis on toimunud kinnisvara kaubatarne eest tasutud käibemaksu mahaarvamise õiguse kasutamise tulemusel ajal, kui kinnisvaraga on maksustav tehing tehtud, tühistamise.
            
         
      (1)  EÜT C 7, 11.1.2003.